Ασκόνιος Πεδιανός

Ο Κόιντος Ασκόνιος Πεδιανός, λατιν: Quintus Asconius Pedianus (9 π.Χ. - 76) ήταν Ρωμαίος ιστορικός. Δεν υπάρχουν στοιχεία ότι ο Ασκόνιος ασχολήθηκε με δημόσια σταδιοδρομία, αλλά η εξοικείωσή του με την πολιτική και τη γεωγραφία της σύγχρονης Ρώμης υποδηλώνει, ότι μπορεί να έγραψε πολλά από τα έργα του στην πόλη αυτή.

Κατά τη διάρκεια της βασιλείας του Κλαύδιου και του Νέρωνα συνέταξε ιστορικά σχόλια για τις ομιλίες του Κικέρωνα για τους δύο γιους του, χρησιμοποιώντας διάφορες πηγές: την Acta Diurna, σύντομες αναφορές ή σχόλια (commentarii) των μη δημοσιευμένων ομιλιών του Κικέρωνα, τη ζωή του Μ. Τ. Τίρωνα του Κικέρωνα, ομιλίες, επιστολές και ιστορίες γραμμένες την εποχή ή λίγο μετά από αυτήν του Κικέρωνα, από συγγραφείς όπως ο Βάρρων, ο Αττικός, ο Αντίας, ο Τυδατάνιος και ο Φενεστέλλα (ένας σύγχρονος του Λίβιου, τον οποίο συχνά επικρίνει). Μόνο πέντε σχόλια διασώθηκαν, που σχετίζονται με το Στον Πίσωνα, Υπέρ Σκαύρου, Υπέρ Μίλωνος, Υπέρ της του Κορνηλίου μεγαλειότητος και Με Λευκή Τόγκα. Το σχόλιο του Υπέρ Σκαύρου μπορεί να χρονολογηθεί, δεδομένου ότι ο Πεδιανός μιλά για τον Λόγγο Καικίνα (απεβ. το 57 μ.Χ.) ως ακόμη ζωντανό, και υπονοεί ότι ο Κλαύδιος (απεβ. το 54 μ.Χ.) έχει αποβιώσει. Αυτές οι πολύτιμες σημειώσεις, που γράφονται σε καλή Λατινική γλώσσα, σχετίζονται κυρίως με ιστορικά και αρχαιολογικά θέματα.  Ένα γραμματικό σχόλιο για το Κατά Βέρρες του Κικέρωνα είχε αποδοθεί μαζί με τα κύρια σχόλια του Ασκόνιου, αλλά αποδείχθηκε ότι είναι έργο του 5ου αι.

Άλλα έργα που αποδίδονται στον Ασκόνιο περιλαμβάνουν: έναν Βίο Σαλλουστίου, που αναφέρεται στη Φυσική Ιστορία του Πλίνιου του Πρεσβύτερου, το Εναντίον των επικριτών του Βιργιλίου (contra Vergilii obtrectatores, μια άμυνα του Βιργίλιου στους δυσφημιστές του), και μία πραγματεία για την υγεία και τη μακρά ζωή, ίσως ένα συμπόσιο σε μίμηση του Πλάτωνα.  

Τα έργα του Σαλλούστιου και του Βιργίλιου βρέθηκαν από τον Πότζιο σε ένα χειρόγραφο στο Σανκτ Γκάλεν το 1416. Αυτό το χειρόγραφο έχει χαθεί, αλλά τρία αντίγραφα έγιναν από τους Πότζιο, Ζομίνι (Σοζωμενό) της Πιστόια, και Μπαρτολομέο ντα Μοντεπουλτσιάνο. Αυτό του Πότζιο βρίσκεται τώρα στη Μαδρίτη (Matritensis X. 81), και αυτό του Ζομίνι βρίσκεται στη βιβλιοθήκη Φορτεγκουέρι στην Πιστόια (Νο. 37). Ένα αντίγραφο της μεταγραφής του Μπαρτολομέο υπάρχει στη Φλωρεντία (Λαυρ. 5). Τα μεταγενέστερα χειρόγραφα προέρχονται από το αντίγραφο του Πότζιo.

 Εκδόσεις 

 Κήσλινγκ και Σολ (1875) 
 Άλμπερτ Κέρτις Κλαρκ (Όξφορντ, 1907), περιέχει ένα μέχρι τώρα ανεδημοσιευμένο συλλογικό χειρόγραφο του Πότζιο.
 Ασκόνιος online στο Attalus.org

 Αναφορές 

 Παραπομπές

 Πηγές 
 Marshall, Peter Kenneth (2012). "Asconius Pedianus, Quintus". In Hornblower, Simon; et al. (eds.). The Oxford classical dictionary (4th ed.). Oxford University Press.

 Περαιτέρω ανάγνωση 




 Εξωτερικοί σύνδεσμοι 


Κατηγορία:Ρωμαίοι ιστορικοί